HWƆƆMI MƆ—NƆ́ NƐ A MAA KASE June 2017
Munyuhi nɛ a maa kase kɛ je July 31 kɛ ya si August 27, 2017.
Anɛ o to o tsui si kɛ kane Hwɔɔmi Mɔ slɔɔtohi nɛ ba lingmi nɛ ɔ lo? Ke jã a, lɛɛ moo hyɛ kaa Baiblo mi sane bimihi enyɛmɛ nɛ o ma nyɛ ma ha a heto.
Mɛni ji nyagba komɛ nɛ Kristofohi kɛ ma nyɛ maa kpe ngɛ a gba si himi mi kɛ a wekuhi a mi mwɔnɛ ɔ? Nɛ ke o kɛ nyagba nɛ ɔmɛ ngɛ kpee ɔ, mɛni blɔ nɔ nɛ Mawu ma nyɛ maa wo o bua ngɛ?
Mɛni juetlihi nɛ e sa nɛ wa bua nɛ jɔ he, nɛ mɛni blɔ nɔ wa ma nyɛ maa gu kɛ pee jã?
Benɛ Yehowa Odasefo ɔmɛ a kpɛti nɔ kake to e tsui si nɛ e fiɛɛ ha nyumu ko nɛ e yuɔ e he ngɛ nihi a he nɛ e hiɔ si ngɛ gbɛjegbɛhi a he ɔ, mɛni je mi kɛ ba?
Nihi hia tue mi jɔmi wawɛɛ. Se ke nihi te si kɛ wo nihi, aloo nihi woɔ a he nɔ ɔ, lɔ ɔ ma nyɛ ma ha nɛ a pee níhi nɛ puɛɔ tue mi jɔmi. Kɛ wa ma plɛ kɛ tsi enɛ ɔ nya ha kɛɛ?
Blematsɛ David nɛ hi si ngɛ Israel ɔ nɛ e tu munyu nɛ ɔ benɛ e ngɛ Matsɛ Saul nya fo tue, nɛ e ya na Abigail ɔ. Mɛni he je nɛ David je Abigail yi ɔ, nɛ kɛ wa ma plɛ kɛ ná Abigail nɔ hyɛmi nɔ́ ɔ he se ha kɛɛ?
Mɛni ji sane nɛ he hia nɛ kɔɔ adesahi tsuo a he ɔ? Mɛni he je nɛ e sa nɛ waa ngɔ wa juɛmi kɛ ma sane nɛ ɔ nɔ ɔ?
Ke o buɔ Yehowa kaa je mluku ɔ nɔ yelɔ ɔ, mɛni se o ma ná?
Mɛni he je nɛ Yesu tsɔɔ kaa jua yeli nɛ a ngɛ lohwehi juae ngɛ sɔlemi we ɔ ji "ojo fiali" ɔ?